આરબીઆઇની સ્‍વાયત્તતાના હિમાયતી ડૉ. રાજને જો નાણાપ્રધાનની સૂચનાનું પાલન કર્યું હોવાનું તપાસમાં બહાર આવશે તો તે આરબીઆઇના ઇતિહાસમાં એક કમનસીબ ઘટના ગણાશે. પાયાની વાત તો એ કે સોનાની આયાત વિશેના નિર્ણયો લેવાનું કામ વેપાર મંત્રાલયનુંહતું, નહીં કે નાણાં મંત્રાલયનું અને રિઝર્વ બૅન્‍કનું તો નહોતું. આમ છતાં, જે થયું તેમાં મોદી-ચોકસી-ચિદમ્‍બરમની ભૂમિકા તપાસકર્તા એજન્‍સીઓ શોધશે તો કબાટમાંથી વધુ હાડપિંજર બહાર આવશે. સોનાની 80:ર0 સ્‍કીમમાં જે ર0 ટકા સોનું નિકાસ કરવાની શરત. હતી તેમાં લઘુતમ મૂલ્‍ય વૃદ્ધિની જોગવાઈ સૂચવવાઈ નહોતી. કમ્‍બોજે વેપાર મંત્રાલયના તત્‍કાલીન સચિવ રાજીવ ખેરને જાણ કરી હતી. આનો અર્થ એ કે વેપાર મંત્રાલય આ બાબત અજાણ નહતું. આ કૌભાંડની તપાસ આગળ વધશે અને ચિદમ્‍બરમની સંડોવણી બહાર આવશે તો તેઓ પરાજકીય ઇરાદાજ્જની બુમરાણ મચાવશે. આ અનપેક્ષિત નહીં હોય, પરંતુ મોદી સરકારે વિચલિત થયા વિના કૌભાંડની તપાસને તેના તાર્કિક છેવાડા સુધી લઈ જઈને તમામ ગુનેગારોને ધડારૂપ સજા કરવી જોઈએ. ગુજરાતમાં અને ખાસ તો આપડા અમરેલીમાં વિદ્યાસભાના દાતા અને ટ્રસ્‍ટી એવા અને પંજાબ નેશનલ બેંકના કૌભાંડમાં મેહુલ ચોકસીનું વાયબ્રન્‍ટ ગુજરાતમાં કોઈ રોકાણ ન હોવાની માહીતી સરકારે અગાઉ જાહેર કરી હતી પરંતુ હવે એવો ઘટસ્‍ફોટ થયો છે કે વેટ પેટે ગુજરાત સરકારના પણ નીરવ મોદી પાસે મોટી રકમ લેવાની નિકળે છે અને તેના અનુસંધાને નોટીસ ફટકારવામાં આવી છે.